|  |
| --- |
| **TRAKŲ RAJONO SAVIVALDYBĖS KONTROLĖS IR AUDITO TARNYBA** |
| Biudžetinė įstaiga, Vytauto g. 33, LT-21106 Trakai, tel. (8 528) 58 302,el. p.**kontrole@trakai.lt**Duomenys kaupiami ir saugomi Juridinių asmenų registre, kodas 188673410 |

Trakų rajono savivaldybės tarybai

**IŠVADA**

**DĖL TRAKŲ RAJONO SAVIVALDYBĖS TRUMPALAIKĖS PASKOLOS ĖMIMO IŠ LIETUVOS RESPUBLIKOS FINANSŲ MINISTERIJOS**

2020 m. kovo 31 d. Nr. R4 –7

Trakai

 Trakų rajono savivaldybės kontrolierė, gavusi Trakų rajono savivaldybės Administracijos direktoriaus 2020 m. kovo 30 d., prašymą Nr. AP3E – 912 „Dėl trumpalaikės paskolos ėmimo iš LR finansų ministerijos“ ir vadovaudamasi Lietuvos Respublikos vietos savivaldos įstatymu[[1]](#footnote-1), Lietuvos Respublikos 2020 metų valstybės biudžeto ir savivaldybių biudžetų finansinių rodiklių patvirtinimo įstatymu[[2]](#footnote-2) bei Lietuvos Respublikos Vyriausybės nutarimu „Dėl savivaldybių skolinimosi taisyklių patvirtinimo“[[3]](#footnote-3), išnagrinėjo gautą prašymą bei prie prašymo pridėtą papildomą informaciją. Savivaldybė planuoja imti 1 800 000 eurų trumpalaikę paskolą Trakų rajono savivaldybės biudžetinių įstaigų darbuotojų savalaikiam darbo užmokesčio ir socialinio draudimo įmokų išmokėjimui.

 Lietuvos Respublikos 2020 metų valstybės biudžeto ir savivaldybių biudžetų finansinių rodiklių įstatyme[[4]](#footnote-4) numatyta, kad į skolos ir skolinimosi limitus neįskaitomos iš valstybės biudžeto suteiktos trumpalaikės paskolos laikinam pajamų trūkumui padengti.

 ***Išvada***. Trakų rajono savivaldybės Taryba gali pasinaudoti Lietuvos Respublikos 2020 metų valstybės biudžeto ir savivaldybių biudžetų finansinių rodiklių įstatymo[[5]](#footnote-5) nuostata ir paimti 1 800 000 (Vieno milijono aštuonių šimtų tūkstančių) eurų trumpalaikę paskolą laikinam pajamų trūkumui padengti – Trakų rajono savivaldybės biudžetinių įstaigų darbuotojų darbo užmokesčiui ir socialinio draudimo įmokoms sumokėti.

Savivaldybės kontrolierė Danutė Juškevičienė

1. Lietuvos Respublikos vietos savivaldos įstatymo 27 straipsnio 1 dalies 3 punktas. [↑](#footnote-ref-1)
2. Lietuvos Respublikos 2020 metų valstybės biudžeto ir savivaldybių biudžetų finansinių rodiklių patvirtinimo įstatymo 12 straipsnio 2 dalis. [↑](#footnote-ref-2)
3. Lietuvos Respublikos Vyriausybės 2004 m. kovo 26 d. nutarimas Nr. 345 „Dėl savivaldybių skolinimosi taisyklių patvirtinimo“ (su 2015 metų pakeitimais) 5 punktas. [↑](#footnote-ref-3)
4. Lietuvos Respublikos 2020 metų valstybės biudžeto ir savivaldybių biudžetų finansinių rodiklių patvirtinimo įstatymas 12 straipsnio 2 dalis. [↑](#footnote-ref-4)
5. Lietuvos Respublikos 2020 metų valstybės biudžeto ir savivaldybių biudžetų finansinių rodiklių patvirtinimo įstatymas 12 straipsnio 2 dalis. [↑](#footnote-ref-5)